Publication: Magyar Közlöny
Issue: MK-1998-111 (Year: 1998, Number: 111)
Era: 1990-2004
Section: 146/1996. (IX. 19.) Korm. rendelet 6. §-a értelmében a
Paragraph Index: 497

4. Cikk Önkéntes segítségnyújtás A Felek, hatáskörükön belül, segítséget nyújtanak egymásnak, amennyiben ezt a vámjogszabályok megfelelő alkalmazása érdekében szükségesnek tartják, különösen akkor, ha az alábbiakra vonatkozó információk birtokába jutnak: — olyan cselekmények, amelyek megsértették, megsértik vagy megsérthetik a vámjogszabályokat és a másik Fél érdeklődésére számot tarthatnak; — az ilyen cselekmények megvalósítása során alkalmazott új eszközök és módszerek; — olyan áruk, amelyek esetében ismertté vált a behozatalra, a kivitelre vagy az átmenő forgalomra, illetve más vámeljárásokra vonatkozó vámjogszabályok lényeges megsértése; — olyan személyek, akik esetében ismertté vált, vagy akik gyanúsíthatók, hogy megsértik vagy megsértették a másik Fél területén hatályos vámjogszabályokat; — szállítóeszközök és konténerek, amelyek esetében ismertté vált vagy gyanítható, hogy a másik Fél területén hatályos vámjogszabályokat megsértve használták, használják vagy használhatják fel azokat.

Source: https://magyarkozlony.hu/hivatalos-lapok/2ff628e10e389986f4e827c7c4aa761f8674cf05/dokumentumok/2d811978fb45f8cb3651fdcc902e1b32e88c442c/letoltes